Die kind is glo deur ’n inwoner van Wesfort, in dieselfde omgewing, in ’n motor verkrag, het me. Mariana Kriel van die Helpende Hand Fonds, ’n inisiatief van die vakbond Solidariteit, gesê.
“Hoewel die meisie haar weergawe van gebeure in besonderhede aan ’n vrou van Wesfort vertel het, is die saak nie opgevolg nie.”
Lede van die fonds was Vrydag op ’n besoek aan die woonbuurt toe die kind daar aangekom en vir ’n vrou wat sy ken van die beweerde voorval vertel het.
Die Helpende Hand Fonds het later weer navraag oor die voorval gedoen en gevind die polisie het nie ’n saak geopen nie.
“Ons kan nie toelaat dat ’n kind se aantygings van verkragting geïgnoreer word nie. Die polisie is verplig om alle sake op te volg, soveel te meer in die geval van ’n verkragting. Dit het in dié geval nie gebeur nie,” het Kriel gesê.
Beeld is in besit van ’n brief van die Soutpansbergdistrikslandbou-unie wat in Junie vanjaar aan Selebi gestuur is.